MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/122-10/2022.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2022. szeptember 8-án** 13 órakor a Községházán megtartott **rendkívüli** ülésén.

**Jelen vannak:** Glöckner Henrik polgármester, Illés Béla,

Nagy Jánosné, Ördög Zoltán, (4 fő)

**Igazoltan távol van:** Horváth Dániel

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. A képviselő-testület a napirendi javaslatot egyhangúlag támogatta.

**Napirendi javaslat:**

**Napirendi pontok:**

1. **Mórágy Község Önkormányzata víziközmű-vagyon tulajdonjogának az állam javára történő átruházása (64.sz. előterjesztés)**

Előterjesztő: Glöckner Henrik polgármester

1. **Egyebek**

**Napirendi pontok tárgyalása:**

1. **Mórágy Község Önkormányzata víziközmű-vagyon tulajdonjogának az állam javára történő átruházása (65.sz. előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

Filczinger Ágnes jegyző elmondta, hogy az Önkormányzatoknak a víziközmű-vagyon tulajdonjogának átadása vagyonvesztéssel jár, ellenben a működtetést is átvállalja az állam. Az önkormányzatoknak nagyon részletes kimutatást kell készíteni, hogy mi maga a víziközmű vagyon, a működtető eszközök nyilvántartási értéke, valamint az átruházással érintett víziközmű vagyonhoz tartozó, víziközmű-fejlesztésre fel nem használt források értéke. Azért az azonban elmondható, hogy egy nagy nyűgöt vesz át az állam az önkormányzatoktól.

A víziközmű- vagyon a nemzeti vagyon része marad, amelyet a 20211. évi CXCVI. törvény pontosan rögzíti.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**84/2022.(IX. 8.) Képviselő-testületi határozat**

**Víziközmű-vagyon Magyar Államra történő átruházásáról**

1. Mórágy Község Önkormányzat képviselő-testülete 83/2022.(VIII.8.) számú határozatával kinyilvánította azon szándékát, hogy részt kíván venni az ivóvíz- és szennyvízszolgáltatás biztosítása vonatkozásában fennálló ellátási kötelezettségének a tulajdonában álló víziközmű vagyonnak és a víziközmű-szolgáltatóban fennálló társasági részesedésének Magyar Államra történő átruházására irányuló Integrációs Programban.
2. Mórágy Község Önkormányzat képviselő-testülete kinyilvánítja, hogy az előterjesztés részeként a képviselőtestület elé terjesztett

* víziközmű vagyon és az azt működtető eszközök tulajdonjogának térítésmentesen, nyilvántartási értéken történő átvezetéséről
* az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen nyilvántartási értéken történő átvezetéséről

szóló megállapodás tervezetet megismerte, annak tartalmával egyetért, ennek megfelelően felhatalmazza a polgármestert arra, hogy jelen határozat első pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

1. Mórágy Község Önkormányzat képviselő-testülete hozzájárulását adja ahhoz, hogy a Re-víz Duna-menti Kft. a tulajdonát képező összesen 263.320.000 Ft névértékű E.R.Ö.V. Víziközmű Zrt. névre szóló törzsrészvényeit, akár több részletben, 2024. augusztus 31. napjáig a Vksztv. 5/H. § -ban foglaltakra tekintettel ingyenesen átruházza a Nemzeti Vízművek Zrt-re.

Felhatalmazza a polgármestert, hogy a Re-víz Duna-menti Kft. taggyűlésén a részvényátruházásról szóló határozatot megszavazza.

Határidő: 2022. szeptember 20.

Felelős: Glöckner Henrik polgármester

Határozattal értesítve: Re-víz Duna-menti Regionális Víz-és Csatornamű Korlátolt Felelősségű Társaság 7100 Szekszárd, Mátyás király utca 62.

E.R.Ö.V. Zrt. 7100 Szekszárd, Mátyás király utca 62.

1. **Egyebek**

* **Rezsi árak emelkedése miatti intézkedések**

**Előterjesztő: Glöckner Henrik polgármester**

**(szóbeli előterjesztés)**

Glöckner Henrik polgármester elmondta, hogy a drasztikusan megemelkedett energiaárak miatt, intézkedéseket kell hozni a képviselő testületnek. A Gránit Fogadó fűtése a becslések alapján 14 millió forintba kerülne, amit nem tudunk kigazdálkodni. Javaslatot tett, arra, hogy a Gránit Fogadó szálláshely szolgáltatása 2022. október 1. napjától 6 hónap időtartamra szüneteltetve legyen.

Glöckner Henrik polgármester a tények ismeretében kérte a képviselőket, vitassák meg a kérdést.

Illés Béla képviselő megkérdezte, hogy a Gránit fogadóban dolgozó személlyel mi lesz az elképzelés.

Glöckner Henrik polgármester elmondta, hogy az önkormányzatnál kap továbbiakban munkát a szüneteltetés időtartamára.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról

*…../2022.(IX. 8.) Képviselő-testületi határozat*

*a Gránit Fogadó működésének szüneteltetéséről*

Mórágy Község Önkormányzat képviselő-testülete úgy határozott, hogy a Gránit Fogadó szálláshely szolgáltatását 2022. október 1. napjától 6 hónapos időtartamra szünetelteti, a megnövekedett rezsiköltségek miatt.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**85/2022.(IX. 8.) Képviselő-testületi határozat**

**a Gránit Fogadó működésének szüneteltetéséről**

Mórágy Község Önkormányzat képviselő-testülete úgy határozott, hogy a Gránit Fogadó szálláshely szolgáltatását 2022. október 1. napjától 6 hónapos időtartamra szünetelteti, a megnövekedett rezsiköltségek miatt.

Határidő: 2022. szeptember 30.

Felelős: Glöckner Henrik polgármester

Határozattal értesítve: Gránit Fogadó üzemeltetésével megbízott

.

Glöckner Henrik polgármester elmondta, hogy a Művelődési Ház fenntartása is nagyon költséges, mert magasak a gázszámlák. Továbbá elmondta, hogy nagyon szomorú a történtek miatt, mert 10 évet harcolt a Művelődési Ház felújításáért, amely az idei évben végre megvalósult és most kényszerülünk bezárni.

A Művelődési Házban a legfontosabb rendezvények megtartásra kerülnek, mint például az Idősek világnapja, Közmeghallgatás vagy a Karácsonyi műsor. 2022. október 1 napjától az Önkormányzat tulajdonában lévő ingatlanok Családi rendezvényekre nem kerülnének bérbeadásra.

A Művelődési Ház épületében található a Könyvtárt is, amelyet szintén kényszerülünk úgy szüneteltetni, hogy csak rövidebb, előre meghirdetett időben lehet kölcsönözni vagy sürgős esetben a kölcsönzőket kiszolgálni. A könyvtárosi feladatokat egy nyugdíjas megbízási díj ellenében látta el, sajnos az úgy gondolom, hogy az Ő munkaviszonyát 2022. október 1. napjával megszüntetném. A könyvtári feladatok ellátását Berde Béla közművelődési szakember látná el.

Filczinger Ágnes jegyző elmondta, hogy jelenleg minden település ezen dolgozik, hogy hogyan lehet a költségeket hatékonyan csökkenteni.

Glöckner Henrik polgármester a tények ismeretében kérte a képviselőket, vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról

*…../2022.(IX. 8.) Képviselő-testületi határozat*

*Művelődési Ház működéséről*

*Mórágy Község Önkormányzat képviselő-testülete úgy határozott, hogy a Művelődési Ház szolgáltatásait 2022. október 1. napjától határozatlan ideig szünetelteti. A mozgó könyvtári feladatokat ellátását a művelődési menedzser látná el.*

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**86/2022.(IX. 8.) Képviselő-testületi határozat**

**Művelődési Ház működéséről**

Mórágy Község Önkormányzat képviselő-testülete úgy határozott, hogy a Művelődési Ház szolgáltatásait 2022. október 1. napjától határozatlan ideig szünetelteti. A mozgó könyvtári feladatokat ellátását a művelődési menedzser látná el.

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 13 óra 25 perckor bezárja.

Kmft.

**Glöckner Henrik Filczinger Ágnes**

polgármester jegyző